5. ΝΟΜΟΣ υπ’ αριθ. 1499 της 25 Μαΐου/3 Ιουλ. 1944 Περί της εννοίας του όρου αποδοχαί του άρθρ. 1 του Νόμ. 114/1943 και άλλων τινών διατάξεων αφορωσών την Τελωνειακήν υπηρεσίαν κλπ. Εκυρώθη δια της υπ’ αριθ. 312/1946 πράξεως Υπουργικού Συμβουλίου. Άρθρ.1.-Ως αποδοχαί κατά την έννοιαν του άρθρ. 1 του Νόμ. 114/1943 δια την διανομήν των δικαιωμάτων εκτελέσεως τελωνειακών εργασιών νοούνται: 1)ο οργανικός μισθός (ενοποιημένος), 2)η προσαύξησις λόγω πολυετούς υπηρεσίας, 3)το επίδομα λόγω ευδοκίμου παραμονής εν τω αυτώ βαθμώ και 4)το επίδομα τροφής αγάμων. Κυρούνται αι επί του αντικειμένου τούτου εκδοθείσαι σχετικαί διαταγαί του Υπουργείου των Οικονομικών, ως και αι παρά Τελωνειακών τινων αρχών γενόμεναι διανομαί των ως άνω δικαιωμάτων με βάσιν διάφορον της υπό της προηγουμένης παραγράφου καθοριζομένης. Άρθρ.2.-Τα κατά τας κειμένας διατάξεις παρεχόμενα εκ του Δημοσίου Ταμείου παγίως ποσοστά εις το προσωπικόν των περιφερειακών υπηρεσιών αρμοδιότητος Υπουργείου Οικονομικών χορηγούνται από 1 Δεκ. 1943 παγίως κατά μήνα και εις το προσωπικόν της τελωνειακής υπηρεσίας και τους άνδρας της τελωνοφυλακής διεπόμενα υπό του άρθρ. 17 του Νόμ. 940/1943 «περί οργανικής συνθέσεως του προσωπικού των περιφερειακών οικονομικών υπηρεσιών του Κράτους» και των βάσει του άρθρου τούτου εκδεδομένων και ισχυουσών εκάστοτε αποφάσεων. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 